CELEX: 32020R0763
Language: lt
Date: 2020-06-09 00:00:00
Title: Komisijos reglamentas (ES) 2020/763 2020 m. birželio 9 d. kuriuo dėl trikalcio fosfato (E 341 (iii)) specifikacijų iš dalies keičiamas Reglamento (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos, priedas (Tekstas svarbus EEE)

10.6.2020   
               
               
                  LT
               
               
                  Europos Sąjungos oficialusis leidinys
               
               
                  L 182/8
               
            
         KOMISIJOS REGLAMENTAS (ES) 2020/763
         2020 m. birželio 9 d.
         kuriuo dėl trikalcio fosfato (E 341 (iii)) specifikacijų iš dalies keičiamas Reglamento (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos, priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 14 straipsnį,
         atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1331/2008, nustatantį maisto priedų, fermentų ir kvapiųjų medžiagų leidimų suteikimo procedūrą (2), ypač į jo 7 straipsnio 5 dalį,
         kadangi:
         
                     (1)
                  
                  
                     Komisijos reglamente (ES) Nr. 231/2012 (3) nustatytos Reglamento (EB) Nr. 1333/2008 II ir III prieduose išvardytų maisto priedų specifikacijos;
                  
               
                     (2)
                  
                  
                     pagal Reglamento (EB) Nr. 1331/2008 3 straipsnio 1 dalyje nurodytą bendrą procedūrą šios specifikacijos gali būti atnaujintos Komisijos iniciatyva arba gavus paraišką;
                  
               
                     (3)
                  
                  
                     2018 m. rugsėjo 28 d. buvo pateikta paraiška iš dalies pakeisti maisto priedo trikalcio fosfato (E 341 (iii)) specifikacijas. Pagal Reglamento (EB) Nr. 1331/2008 4 straipsnį su paraiška supažindintos valstybės narės;
                  
               
                     (4)
                  
                  
                     galiojančiose Sąjungos specifikacijose nustatyta, kad trikalcio fosfatas (E 341 (iii)) gaunamas neutralizuojant fosforo rūgštį kalcio hidroksidu. Pareiškėjas prašo į jas įtraukti alternatyvą – neutralizavimą kalcio karbonatu;
                  
               
                     (5)
                  
                  
                     pareiškėjo teigimu, kalcio hidroksidas gaminamas kalcinuojant kalcio karbonatą, o to būtų galima išvengti, jei kalcio karbonatas būtų naudojamas tiesiogiai kaip pradinė medžiaga. Pareiškėjas teigia, kad pagrindinis tiesioginio kalcio karbonato naudojimo pranašumas yra tai, kad reikia mažiau gamybos energijos, todėl gamybos procesas tampa tvaresnis. Pasak pareiškėjo, abiejų gamybos procesų rezultatas yra tas pats galutinis produktas – trikalcio fosfatas (E 341 (iii)), t. y. jame nėra jokių kitų priemaišų, išskyrus nurodytąsias Reglamente (ES) Nr. 231/2012;
                  
               
                     (6)
                  
                  
                     paraišką aptarė Vyriausybių maisto priedų ekspertų darbo grupė. Atsižvelgdama į pareiškėjo pateiktą informaciją ir iš šios darbo grupės gautą grįžtamąją informaciją, Komisija nusprendė, kad siūlomas trikalcio fosfato (E 341 (iii)) specifikacijų pakeitimas nedaro poveikio žmonių sveikatai;
                  
               
                     (7)
                  
                  
                     kalcio hidroksido pakeitimas kalcio karbonatu trikalcio fosfato (E 341 (iii)) gamybos procese yra Sąjungos sąrašo atnaujinimas, kuriuo neturėtų būti daromas poveikis žmonių sveikatai, todėl nebūtina pagal Reglamento (EB) Nr. 1331/2008 3 straipsnio 2 dalį prašyti Europos maisto saugos tarnybos pateikti nuomonę, o specifikacijos turėtų būti iš dalies pakeistos;
                  
               
                     (8)
                  
                  
                     todėl Reglamento (ES) Nr. 231/2012 priedas turėtų būti atitinkamai iš dalies pakeistas;
                  
               
                     (9)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 231/2012 priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 9 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 354, 2008 12 31, p. 16.
         
            (2)  OL L 354, 2008 12 31, p. 1.
         
            (3)  2012 m. kovo 9 d. Komisijos reglamentas (ES) Nr. 231/2012, kuriuo nustatomos Europos Parlamento ir Tarybos reglamento (EB) Nr. 1333/2008 II ir III prieduose išvardytų maisto priedų specifikacijos (OL L 83, 2012 3 22, p. 1).
      
      
         
            PRIEDAS
            Reglamento (ES) Nr. 231/2012 priedo įraše „E 341 (iii) trikalcio fosfatas“ apibrėžtis pakeičiama taip:
            
               
                           „Apibrėžtis
                           
                        
                        
                           Trikalcio fosfatą sudaro kintamos sudėties kalcio fosfatų mišinys, gautas neutralizuojant fosforo rūgštį kalcio hidroksidu arba kalcio karbonatu; jo apytikrė sudėtis atitinka formulę 10CaΟ·3P2O5·Η2O“